Oikeusministeriö
Lainvalmisteluosasto

PL 25
00023  VALTIONEUVOSTO	

Oikeusministeriön lausuntopyyntö OM/12/41/2007, 10.11.2008

KÄSITTELYN JOUTUISUUS HALLINNOSSA JA OIKEUSSUOJAKEINOT KÄSITTELYN VIIVÄSTYESSÄ TYÖRYHMÄMIETINTÖ 2008:5 
Työryhmämietinnöllä pyritään menettelytapoihin, joilla joudutetaan hallintoviranomaisten päätöksentekoa ottaen huomioon erilaisten asioiden kiireellisyystarpeet. Asianosainen voisi käyttää oikeussuojakeinoina kiirehtimisvaatimusta ja viivästysvalitusta.

Työryhmän mietinnöstä

	Puolustusministeriö pitää mietinnössä esitettyjä ehdotuksia kannatettavina, koska kansalaisten oikeusturva paranisi. Mietinnössä ei ole kuitenkaan riittävästi selvitetty  hallintoasioita käsittelevien viranomaisten ja tuomioistuinten työmäärää lisääviä vaikutuksia eikä taloudellisia vaikutuksia. 
 
	Puolustusministeriössä ei tehdä pääsääntöisesti asianosaisaloitteisia hallintopäätöksiä.  Kuitenkin yksittäisiä hallintoasioita, kuten veteraaniasioita, päätetään hallintolaissa säädetyin tavoin.  

Kannanotto työryhmän esittämiin erityiskysymyksiin

1)	Puolustushallinnon alalta voidaan mainita erityislainsäädäntönä asevelvollisuuslain (1438/2007) 113 §:n 2 momentissa säädetty kahdeksan päivän määräaika, jonka kuluessa pääesikunnan, puolustushaaran esikunnan, sotilasläänin esikunnan tai aluetoimiston on lähetettävä niille toimitettu valituskirjelmä, siihen kuuluvat asiakirjat ja oma lausuntonsa kutsunta-asiain keskuslautakunnalle. 

2)	Puolustushallinnon alalla ei ole erityislainsäädäntöä erityisistä menettelyistä niissä tilanteissa, joissa asian käsittely on viivästynyt.

Hallitusneuvos,			Seppo Kipinoinen
lainsäädäntöjohtajana	

Esittelijä				Marja-Leena Härkönen